GODREJ Team
తెలుగు రాష్ట్రాల్లో రూ.100 కోట్ల టర్నోవర్‌
హైదరాబాద్‌: గోద్రెజ్‌ ఇంటీరియో దేశవ్యాప్తంగా తన విస్తరణ ప్రణాళికలో భాగంగా ఆంధ్రప్రదేశ్‌, తెలంగాణ రాష్ట్రాల్లో 20 స్టోర్లను ప్రారంభిస్తామని సంస్థ ఆలిండియా హెడ్‌ సుభోద్‌ మెహతా వెల్లడించారు. నగరంలో గోద్రెజ్‌ ఇంటీరియర్‌ ఫర్నిచర్‌కు సంబంధించిన మూడవ స్టోర్‌ను ఆయన కూకట్‌పల్లిలో ప్రారంభించారు. అనంతరం మీడియాతో మాట్లాడుతూ హైదరాబాద్‌ మార్కెట్‌ తమకు ఎంతో కీలకమైనదని, ఇంటీరియర్‌, డెకార్‌ విభాగంలో బలమైన మార్కెట్‌గా ఈ నగరం నిలిచిందన్నారు. అందువల్లనే అగ్రశ్రేణి బ్రాండ్లు నగరా నికి వస్తున్నాయన్నారు. తమ బ్రాండ్‌వ్యాపారం మొత్తం లో హైదరాబాద్‌ నగరంలో నుంచే 15 కోట్ల రూపాయ లు అందుతోందని, రాబోయే ఆర్థిక సంవత్సరాంతానికి రూ.25 కోట్లకు చేర్చే లక్ష్యంతో ఉన్నట్లు వివరించారు. రానున్నమూడేళ్లలో ఆంధ్రప్రదేశ్‌, తెలంగాణల్లో ప్రస్తుతం ఉన్న 40కోట్ల వ్యాపారాన్ని రూ.100 కోట్లకు చేరుస్తామ న్నారు. భారత్‌దేశం మొత్తం మార్కెట్‌లో తమకు దక్షిణాదిమార్కెట్‌ 20నుంచి 25శాతం వాటానిస్తున్నదన్నా రు. ప్రస్తుతం దేశవ్యాప్తంగా 70 సొంత ఔట్‌లెట్లు ఉన్నాయని, దక్షిణభారత మార్కెట్‌లో మొత్తం 20శాతం రాబడి వాటా పెంచుతోందని సుభోధ్‌మెహతా అన్నారు. హైటెక్‌సిటీ, ఇతర వాణిజ్యసముదాయ ప్రాంతాలకు అనువుగా ఉన్న కూకట్‌పల్లి గోద్రెజ్‌ ఇంటీరియో వృద్ధికి ఎంతో అనువైన ప్రాంతంగా మెహతా వెల్లడించారు.